સામગ્રી: જોકે સરકાર અને નરેન્દ્ર મોદી સામે એકમાત્ર સંજીવ ભટ્ટે બાંયો ચડાવી હતી એવું નહોતું.

ગુજરાતમાં અન્ય આઈપીએસ અધિકારીઓએ પણ તત્કાલીન સરકાર સામે બાંયો ચડાવી હતી અને તેમને ભોગવવાનો વારો આવ્યો હતો.

સંજીવ ભટ્ટ

ગુજરાત કૅડરના પૂર્વ આઈપીએસ અધિકારી સંજીવ ભટ્ટને જામનગરમાં એક કસ્ટોડિયલ ડેથના કેસમાં આજીવન કેદની સજા કરવામાં આવી છે.

1990માં ભારત બંધ વખતે જામનગરમાં હિંસા થઈ હતી. ત્યારે સંજીવ ભટ્ટ અહીં તહેનાત હતા.

એ સમયે ભાજપ નેતા લાલકૃષ્ણ અડવાણીની રથયાત્રા વખતે પોલીસે 100થી વધુ લોકોની ધરપકડ કરી હતી.

જે લોકોની અટકાયત કરવામાં આવી હતી તેમાંથી પ્રભુદાસ માધવજીની તબિયત બગડતા તેમને હૉસ્પિટલ લઈ જવાયા હતા અને તેમનું મૃત્યુ થયું હતું.

પ્રભુદાસના ભાઈ અમૃત વૈષ્નાણીએ સંજીવ ભટ્ટ વિરુદ્ધ કેસ દાખલ કર્યો હતો અને બીજા 6 પોલીસકર્મીઓ દ્વારા અટકાયતમાં ટૉર્ચર કરવાનો આરોપ મૂક્યો હતો.

આઈઆઈટીથી અભ્યાસ કરી ચૂકેલા સંજીવ ભટ્ટ 1988માં પોલીસ સેવામાં જોડાયા હતા. તેઓ ગુજરાતના આઈપીએસ કૅડરમાં જોડાયા હતા.

તેઓ એક સમયે નરેન્દ્ર મોદીની ગુડબુક્સમાં આવતા અધિકારી તરીકે પણ ઓળખાતા હતા.

તેમણે 2002નાં રમખાણો મુદ્દે નરેન્દ્ર મોદી પર આરોપ મૂક્યા હતા. ત્યારેથી તેઓ ચર્ચામાં આવ્યા હતા.

સતીષ વર્મા

1986ની બેચના આઈપીએસ અધિકારી સતીશ વર્માની એક કડક અધિકારીની છાપ હતી. તેઓ જ્યારે ટ્રાફિક વિભાગમાં હતા ત્યારે ઇશરત ઍન્કાઉન્ટર કેસની તપાસ માટે ગુજરાત હાઈકોર્ટે નીમેલી સ્પેશિયલ ઇન્વેસ્ટિગેશન ટીમે તેમનું નામ સૂચવ્યું હતું.

90ના દાયકામાં તેમનું પોરબંદરમાં પોસ્ટિંગ કરવામાં આવ્યું હતું. ત્યારે તેઓએ કુખ્યાત ગૅંગ લીડર સામે બાથ ભીડી હતી.

2014માં જ્યારે નરેન્દ્ર મોદી વડા પ્રધાન અને અમિત શાહ ભાજપના રાષ્ટ્રીય પ્રમુખ બન્યા પછી વર્માની ટ્રાન્સફર શિલૉંગમાં નૉર્થ ઇસ્ટર્ન ઇલેક્ટ્રિક પાવર કૉર્પોરેશન (NEEPCO)ના ચીફ વિજિલન્સ ઑફિસર તરીકે કરવામાં આવી હતી.

શિલૉંગમાં તેમણે તત્કાલીન કેન્દ્રીય ગૃહરાજ્ય મંત્રી કિરણ રિજીજુ અને અન્ય લોકો પર નીપકોના 600 મેગાવૉટના કામેંગ હાઇડ્રો ઇલેક્ટ્રિક પ્રોજેક્ટમાં રૂ. 450 કરોડનું કૌભાંડ કરવાનો આરોપ લગાવતો રિપોર્ટ તૈયાર કર્યો.

ભારત સરકારે નીપકોમાં તેમનો કાર્યકાળ ટૂંકાવી નાખ્યો હતો. હાલમાં તેઓ કોઈમ્બતૂરમાં સીઆરપીએફના આઈજીપી (CTC-2) તરીકે કાર્યરત છે.

રજનીશ રાય

1992ની બૅચના ગુજરાત કૅડરના આઈપીએસ અધિકારી રજનીશ રાયે સોહરાબુદ્દીન શેખ, કૌસર બી અને તુલસીરામ પ્રજાપતિ બનાવટી...\nઅગાઉની સામગ્રીનો સારાંશ નીચે મુજબ કરી શકાય છે:
ગુજરાત કૅડરના પૂર્વ આઈપીએસ અધિકારી સંજીવ ભટ્ટને જામનગરના એક કસ્ટોડિયલ ડેથ કેસમાં આજીવન કેદની સજા ફટકારાઈ છે.